1970 में ‘मेरा नाम जोकर’ प्रदर्शित हुई जो असफल रही. इस फिल्म को बनाने में 6 वर्ष से अधिक समय लगा. यह फिल्म राजकपूर के जीवन का सपना थी. उनको इस असफलता से गहरा आघात लगा. इसके बाद उनकी फिल्म निर्माण की दिशा में परिवर्तन आया. 1973 में निर्माता-निर्देशक के रूप में ‘बॉबी’ फिल्म प्रदर्शित हुई जिसने अपर सफलता अर्जित की. बॉबी फिल्म से उनके पुत्र ऋषि कपूर और डिम्पल कपाड़िया ने अपने फ़िल्मी जीवन की शुरुआत की. डिम्पल को इस फिल्म से काफी प्रसिद्धी मिली. यह फिल्म युवा पीढ़ी के रोमांस पर आधारित थी. डिम्पल की इस फिल्म में जो वेशभूषा थी वह उस वक़्त की भारतीय फिल्मों से अलग थी. राजकपूर ने फिर औरतों की भूमिकाओं को प्रधानता देकर ‘सत्यम शिवम् सुन्दरम ;1978 (जीनत अमान), ‘प्रेमरोग ;1982 (पदमिनी कोल्हापुरे), ‘और राम तेरी गंगा मैली ; 1985 (मन्दाकिनी) फ़िल्में बनाई. राजकपूर की आखिरी सबसे बड़ी फिल्म जिसमें वे दिखे ‘वकील बाबू’ (1982) थी.